“อุตุ” เตือนไทยตอนบน เตรียมรับมือ “พายุฤดูร้อน” 15-16 เม.ย.นี้
“กรมอุตุนิยมวิทยา” เตือนภัยไทยตอนบน ภาคกลาง-เหนือ-อีสาน-ตะวันออก เตรียมรับมือพายุฤดูร้อน มีฝนฟ้าคะนอง ลมกระโชกแรงและลูกเห็บตกบางแห่ง ระหว่างวันที่ 15-16 เม.ย.66
“กรมอุตุนิยมวิทยา” เตือนภัยไทยตอนบน เตรียมรับมือพายุฤดูร้อน มีฝนฟ้าคะนอง ลมกระโชกแรงและลูกเห็บตกบางแห่ง ระหว่างวันที่ 15-16 เม.ย.66
13 เม.ย. 2566

กรมอุตุนิยมวิทยา ออกประกาศเตือนภัยจากพายุฤดูร้อนบริเวณประเทศไทยตอนบน ซึ่งจะมีผลกระทบในช่วงวันที่ 15-16 เม.ย.66 เนื่องจากบริเวณความกดอากาศสูงหรือมวลอากาศเย็นกำลังปานกลางจากประเทศจีนจะแผ่ลงมาปกคลุมภาคตะวันออกเฉียงเหนือของประเทศไทย และทะเลจีนใต้ ส่งผลทำให้ลมใต้และลมตะวันออกเฉียงใต้ที่พัดนำความชื้นจากอ่าวไทยและทะเลจีนใต้เข้ามาปกคลุมประเทศไทยตอนบนมีกำลังแรงขึ้น ในขณะที่ประเทศไทยมีอากาศร้อนถึงร้อนจัด
โดยลักษณะเช่นนี้จะทำให้ประเทศไทยตอนบนมีพายุฤดูร้อนเกิดขึ้น โดยมีลักษณะของพายุฝนฟ้าคะนอง ลมกระโชกแรงและลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ จึงขอให้ประชาชนในบริเวณดังกล่าวระวังอันตรายจากพายุฤดูร้อนที่อาจจะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้างและป้ายโฆษณาที่ไม่แข็งแรง ไม่ควรสวมใส่โลหะ และหลีกเลี่ยงการใช้โทรศัพท์มือถือขณะเกิดพายุฝนฟ้าคะนอง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตร และอันตรายต่อสัตว์เลี้ยงในช่วงวันและเวลาดังกล่าวไว้ด้วย
สำหรับจังหวัดที่คาดว่าจะมีผลกระทบ วันที่ 15-16 เม.ย.66
ภาคตะวันออกเฉียงเหนือ ได้แก่ จังหวัดเลย, หนองบัวลำภู, อุดรธานี, หนองคาย, บึงกาฬ, สกลนคร, นครพนม, มุกดาหาร, ชัยภูมิ, ขอนแก่น, กาฬสินธุ์, มหาสารคาม, ร้อยเอ็ด, ยโสธร, อำนาจเจริญ, นครราชสีมา, บุรีรัมย์, สุรินทร์, ศรีสะเกษ และ อุบลราชธานี
ภาคตะวันออก: จังหวัดนครนายก ปราจีนบุรี สระแก้ว ฉะเชิงเทรา จันทบุรี และ ตราด
ภาคเหนือ ได้แก่ จังหวัดแม่ฮ่องสอน, เชียงใหม่, ลำพูน, ลำปาง, แพร่, อุตรดิตถ์, สุโขทัย, ตาก, กำแพงเพชร, พิจิตร, พิษณุโลก และ เพชรบูรณ์
ภาคตะวันออกเฉียงเหนือ ได้แก่ จังหวัดเลย, หนองบัวลำภู, ชัยภูมิ, ขอนแก่น, มหาสารคาม, นครราชสีมา และบุรีรัมย์
ภาคกลาง ได้แก่ จังหวัดนครสวรรค์, อุทัยธานี, ชัยนาท, กาญจนบุรี, ราชบุรี, สุพรรณบุรี, ลพบุรี, สระบุรี, สิงห์บุรี, อ่างทอง, พระนครศรีอยุธยา, สมุทรสงคราม, สมุทรสาคร, นครปฐม รวมทั้งกรุงเทพมหานครและปริมณฑล
ภาคตะวันออก ได้แก่ จังหวัดนครนายก, ปราจีนบุรี, สระแก้ว, ฉะเชิงเทรา, ชลบุรี, ระยอง, จันทบุรี และ ตราด